Държавен вестник, бр. 10, 2021 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  10
3. дарената храна се транспортира от храни­
телната банка до обекта на бизнес оператора 
по начин, който гарантира недопускането на 
риск за общественото здраве и здравето на 
животните.
(4) При предприемане на действия по 
ал. 2, т. 2 операторът на хранителна банка 
предоставя документи на БАБХ, които удос­
товеряват, че храната е насочена към обект 
за странични животински продукти, регис­
триран по реда на чл. 229 или 259 от Закона 
за ветеринарномедицинската дейност, или е 
предадена за последващо третиране на лица, 
притежаващи документ по чл. 35 от Закона 
за управление на отпадъците.
(5) Действията по ал. 2, т. 2 са за сметка 
на бизнес оператора.
Чл. 8. След приемането на храните опе­
раторът на хранителна банка е отговорен за 
тяхната безопасност до момента на предос­
тавянето им на нуждаещи се лица и на лица, 
предоставящи социални услуги.
Чл. 9. (1) Операторът на хранителна банка 
извършва сортиране на получените храни, 
които са съставени от множество единици, 
и отстранява тези, които са негодни за кон­
сумация от човека.
(2) При извършване на сортиране по ал. 1 
негодните единици храни се насочват към 
обекти за странични животински продукти, 
регистрирани по реда на чл. 229 или 259 от 
Закона за ветеринарномедицинската дейност, 
или се предават за последващо третиране на 
лица, притежаващи документ по чл. 35 от 
Закона за управление на отпадъците.
Чл. 10. Операторите на хранителните банки 
са отговорни за предоставянето на информация 
за храните на нуждаещите се лица и на лица, 
предоставящи социални услуги, спазвайки 
изискванията на чл. 7 и 9 от Регламент (ЕС) 
№ 1169/2011 на Европейския парламент и на 
Съвета от 25 октомври 2011 г. за предоставяне­
то на информация за храните на потребителите, 
за изменение на регламенти (ЕО) № 1924/2006 
и (ЕО) № 1925/2006 на Европейския парламент 
и на Съвета и за отмяна на Директива 87/250/
ЕИО на Комисията, Директива 90/496/ЕИО 
на Съвета, Директива 1999/10/ЕО на Коми­
сията, Директива 2000/13/ЕО на Европейския 
парламент и на Съвета, директиви 2002/67/ЕО 
и 2008/5/ЕО на Комисията и на Регламент 
(ЕО) № 608/2004 на Комисията (ОВ, L 304 
от 22 ноември 2011 г.), наричан по-нататък 
„Регламент (ЕС) № 1169/2011“.
Чл. 11. (1) Ежегодно в срок до 31 януари 
всеки оператор на хранителна банка пред­
ставя на изпълнителния директор на БАБХ 
отчет за храните, дарени от него за предход­
ната година на нуждаещи се лица и на лица, 
предоставящи социални услуги, описани по 
видове и количества.
(2) Отчетът по ал. 1 се предоставя в елек­
тронен формат (Excel) на официалната елек­
тронна поща на БАБХ и на хартиен носител 
чрез Областната дирекция по безопасност 
на храните (ОДБХ) по местонахождение на 
оператора на хранителна банка.
(3) Формата на отчета по ал. 1 е по обра­
зец, утвърден със заповед на изпълнителния 
директор на БАБХ.
Раздел V
Изключения при извършване на хранително 
банкиране
Чл. 12. (1) Операторът на хранителна 
банка може да приема храни с изтекъл срок 
на минимална трайност („най-добър до“) от 
бизнес оператори при следните условия:
1. да е установено с протокол от лаборатор­
но изпитване по показателите по чл. 19, т. 1, 
че храните са безопасни; изпитването трябва 
да е извършено в официална лаборатория, 
която отговаря на изискванията на чл. 51 от 
Закона за управление на агрохранителната 
верига (ЗУАХВ);
2. тяхното представяне да не е подвеждащо;
3. да са спазени инструкциите за съхранение 
на храните и опаковката им да не е повредена;
4. операторът на хранителна банка да е над­
лежно информиран, че храните са с изтекъл 
срок на минимална трайност съгласно чл. 7 
от Регламент (ЕС) № 1169/2011;
5. храните да са му предоставени в срок, 
в който бизнес операторът гарантира тяхната 
безопасност, което се доказва с протокол от 
лабораторно изпитване по т. 1.
(2) При писмено съгласие за прием на 
храни с изтекъл срок на минимална трайност 
операторът на хранителна банка няма право 
да предявява претенции към доставящия ги 
бизнес оператор.
(3) Даряването на храни по ал. 1 се извършва 
от бизнес операторите след получено разре­
шение от директора на съответната ОДБХ за 
всеки отделен случай преди доставянето им 
на оператора на хранителната банка.
(4) Лабораторното изпитване по ал. 1, т. 1 
е за сметка на бизнес оператора.
Чл. 13. (1) Операторът на хранителна банка 
може да приема от бизнес оператори яйца от 
клас А след изтичането на 21-дневния срок от 
датата на снасянето им при следните условия:
1. яйцата да не са надвишили 28-дневния 
срок след снасянето, отбелязан на опаковката;
2. операторът на хранителна банка е пис­
мено информиран, че яйцата са надвишили 
21-дневния срок от датата на снасянето им 
съгласно чл. 7 от Регламент (ЕС) № 1169/2011.